Oorname van Atterbury goedgekeur | Netwerk24
09 Junie 2016 08:46
Die Mall of Africa in Waterfall City wat op 28 April sy deure geopen het. Foto: Sunday Sun
Die Mededingingskommissie het Rand Merchant Holdings se verkryging van ’n groot belang in die eiendomsmaatskappy Atterbury onvoorwaardelik goedgekeur.
Die partye het verlede week in ’n verklaring bekend gemaak RMH gaan ’n 25,01%-belang koop.
Atterbury besit onder meer ’n 20%-belang in Waterfall City en die nuwe Mall of Africa in Midrand. Attacq besit die ander 80%-belang in die ontwikkeling.
Volgens ’n verklaring deur die kommissie sal RMH met die transaksie beheer oor Atterbury verkry .
Twee ander transaksies is luidens dieselfde verklaring goedgekeur:
* Dié tussen die Openbare Beleggingskorporasie (OBK) en N3 Toll (N3TC), ’n maatskappy in private besit en konsessiehouer van die Suid-Afrikaanse Nasionale Padagentskap (Sanral) wat betrokke is met die ontwikkeling en instandhouding van die N3-tolpad; en
* Die oorname deur die Liberty Group en die OBK van Trans African Concessions (TRAC), wat die konsessie hou vir die instandhouding van die N4-snelweg vanaf Solomon Mahlangu-rylaan.
Meer oor: Attacq | Atterbury | Genoteerde Eiendom | Winkelsentrums
Rebosis bestee R6 miljard aan winkelsentrums
Pivotal: Tyd vir kanse waag met eiendom is verby
Ingenuity-portefeulje bult sy Kaapse spiere